[{"text_idx": "#000000", "text": "Mwy o blant ag asthma'n mynd i'r ysbyty ym mis Medi"}, {"text_idx": "#000001", "text": "Mae elusen wedi datgelu bod nifer y plant sy'n mynd i'r ysbyty oherwydd asthma yn cynyddu'n aruthrol yn dilyn gwyliau'r haf."}, {"text_idx": "#000002", "text": "Yn o\u0302l elusen Asthma UK, mae cynnydd o 210% mewn plant yn mynd i'r ysbyty yn dioddef o byliau gwael o asthma ym mis Medi o gymharu a\u0302 mis Awst."}, {"text_idx": "#000004", "text": "Dywedodd arweinydd clinigol yr elusen bod angen i rieni ac oedolion sy'n gyfrifol am blant ag asthma fod yn ymwybodol o beth sydd angen ei wneud petai plentyn yn dioddef o bwl gwael."}, {"text_idx": "#000005", "text": "Yn o\u0302l ffigyrau'r elusen, mae 58,000 o blant yng Nghymru yn dioddef o asthma, cyflwr sy'n golygu bod pobl yn ei chael hi'n anodd anadlu."}, {"text_idx": "#000006", "text": "Mae'n bosib mai diffyg trefn arferol yn ystod y gwyliau haf sy'n arwain at broblemau erbyn i'r plant ddychwelyd i'r ysgol, gyda rhieni o bosib yn anghofio rhoi meddyginiaethau ataliol i'w plant."}, {"text_idx": "#000008", "text": "\"Mae hyn yn peri gofid i blentyn a'i rieni - gofid sy'n gallu cael ei osgoi os ydy rhieni'n gallu adnabod pwl gwaeth na'r arfer o asthma, ac yn gwybod beth i wneud.\""}, {"text_idx": "#000013", "text": "\"Does yna'r un rhiant sydd am weld ei blentyn mewn uned gofal dwys yn gofyn, \"Dadi, ydw i'n mynd i farw?\"'"}, {"text_idx": "#000015", "text": "Mae Asthma UK yn argymell defnyddio anadlydd cymhwythol (sydd fel arfer yn las) a ddylai leddfu'r symptomau am oddeutu pedair awr."}, {"text_idx": "#000016", "text": "Fodd bynnag, os nad ydy'r anadlydd yn gweithio am y cyfnod hwnnw neu os ydy'r symptomau'n gwaethygu, dylid cysylltu'n syth gyda'r meddyg teulu neu Galw Iechyd Cymru."}, {"text_idx": "#000017", "text": "Yn o\u0302l Dr Whittamore, ni ddylai rhieni deimlo na ddylent wneud apwyntiad brys gyda meddyg teulu neu nyrs asthma os ydy eu plentyn yn defnyddio eu hanadlydd mwy na thair gwaith yr wythnos, neu os ydynt yn peswch yn ystod y nos, neu'n cael hi'n anodd anadlu."}, {"text_idx": "#000018", "text": "Mae gwybodaeth a chefnogaeth ar gael i rieni ac i blant ar wefan Asthma UK."}, {"text_idx": "#000020", "text": "`Cynlluniau Asthma`: Galw am gysondeb"}, {"text_idx": "#000021", "text": "Gwahardd ysmygu: Llai o achosion asthma"}, {"text_idx": "#000025", "text": "Cyn-blismon yn siarad am golli'i swydd o achos alcohol"}]